A Babaváró hitel induláskor kamatmentes, mert az 5 éves ÁKK 130%* +1% mértékű kamatot az állam fizeti. Amennyiben a kölcsön folyósítását követő 5 éven belül az első gyermeketek magzati életkora eléri a 12 hetet, vagy gyermeket fogadtok örökbe és az örökbefogadást engedélyező határozat véglegessé válik, akkor a Babaváró hitel a futamidő végéig kamatmentes marad, mert az állam a teljes futamidőre kamattámogatást nyújt számotokra.
Ha 5 éven belül nem igazoljátok a 12 hetes magzattal fennálló várandósságot, vagy az örökbefogadás véglegessé válását, akkor az első 5 évben kamatmentes hitel az 5. évtől kamatozóvá válik, az addig igénybe vett kamattámogatást pedig 120 napon belül egy összegben vissza kell fizetnetek. Ezt követően a hitel kamata az 5 éves ÁKK 130%* +4% mértékű lesz, amihez már nem nyújt kamattámogatást az állam.
Amennyiben elváltok, külföldre költöztök, vagy nem saját háztartásban nevelitek a gyermekeket, akkor a kamatmentességet szintén elveszítitek és a hitel kamata az 5 éves ÁKK 130%* +4% mértékű lesz a továbbiakban. A Babaváró hitelkalkulátor megmutatja azt is, hogyan változhat ebben az esetben a törlesztőrészlet.
A tájékoztatás nem teljes körű, további részleteket a 44/2019. (III.12.) Korm. rendelet szabályozza.